CELEX: 52011PC0869
Language: fi
Date: 2011-12-08
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Espanjalle ja Ranskalle ottaa käyttöön yhteisestä arvonlisäverojärjestelmästä annetun direktiivin 2006/112/EY 5 artiklasta poikkeava erityistoimenpide

|

52011PC0869

Ehdotus NEUVOSTON TÄYTÄNTÖÖNPANOPÄÄTÖS luvan antamisesta Espanjalle ja Ranskalle ottaa käyttöön yhteisestä arvonlisäverojärjestelmästä annetun direktiivin 2006/112/EY 5 artiklasta poikkeava erityistoimenpide  /* KOM/2011/0869 lopullinen - 2011/0424 (NLE) */  

	PERUSTELUT1. EHDOTUKSEN TAUSTAEhdotuksen perustelut ja tavoitteetNeuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi.Espanja pyysi lupaa soveltaa alv-direktiivin 5 artiklasta poikkeavaa toimenpidettä komission 5. syyskuuta 2011 vastaanottamalla kirjeellä. Ranska pyysi vastaavaa lupaa komission 13. syyskuuta 2011 vastaanottamalla kirjeellä. Komissio antoi alv-direktiivin 395 artiklan 2 kohdan mukaisesti kyseisten jäsenvaltioiden pyynnöt tiedoksi muille jäsenvaltioille 25. lokakuuta 2011 päivätyillä kirjeillä. Komissio ilmoitti Espanjalle ja Ranskalle 27. lokakuuta 2011 päivätyillä kirjeillä saaneensa kaikki pyyntöjen arviointia varten tarpeellisina pitämänsä tiedot.Yleinen taustaEspanja ja Ranska allekirjoittivat 27. kesäkuuta 2008 yhteistyösopimuksen maanalaisen sähkölinjan rakentamisesta Baixas’n (Ranska) ja Santa Llogian (Espanja) välille. Sähkölinjasta tulee noin 60 km pitkä. Siitä sijaitsee Ranskassa hieman alle 60 prosenttia ja Espanjassa hieman yli 40 prosenttia. Siihen sisältyy 8 km pitkä Alberes-vuoriston läpi kulkeva tunneli, josta 87 prosenttia sijaitsee Ranskan alueella ja 13 prosenttia Espanjan alueella.Tavanomaisten sääntöjen mukaan alv-direktiivin 5 artiklassa säädetty alueperiaate edellyttäisi, että Espanjassa tehdyistä rakennustöistä kannettaisiin Espanjan arvonlisävero. Samoin Ranskan alueella tehdyistä rakennustöistä kannettaisiin Ranskan arvonlisävero. Tavanomaisten sääntöjen soveltaminen merkitsisi kuitenkin sitä, että verollisten toimien tarkka paikka määräytyisi sen alueen mukaan, jolla kukin työvaihe suoritettiin.Espanja ja Ranska katsovat, että tavanomaisten sääntöjen soveltaminen aiheuttaisi verotuksellisia ongelmia kyseessä olevista rakennustöistä vastaaville yrityksille. Arvonlisäveron kantamisen yksinkertaistamiseksi ne pyytävät, että hankkijat voisivat laskuttaa tavaraluovutukset, palvelusuoritukset, yhteisöhankinnat ja tuonnin siten, että 50 prosenttia niistä on tapahtunut Espanjan alueella ja 50 prosenttia Ranskan alueella.Sen jälkeen, kun maanalainen sähkölinja on rakennettu, sovellettaisiin tavanomaisia arvonlisäverosääntöjä.Myös komissio katsoo, että näissä tapauksissa rakennustöistä kannettavan arvonlisäveron jakaminen tasan Ranskan ja Espanjan välillä johtaa yksinkertaistamiseen, joka helpottaa verosääntöjen soveltamista asianomaisissa yrityksissä verrattuna tilanteeseen, jossa sovelletaan tavanomaisia sääntöjä.Voimassa olevat aiemmat säännöksetNeuvosto on useaan otteeseen antanut jäsenvaltioille luvan poiketa alueperiaatteesta raja-alueilla toteutettavissa hankkeissa.2. INTRESSITAHOJEN KUULEMISEN JA VAIKUTUSTEN ARVIOINNIN TULOKSETIntressitahojen kuuleminenEi tarpeen.Asiantuntijatiedon käyttöUlkopuolisia asiantuntijoita ei tarvittu.Vaikutusten arviointiPäätösehdotuksen tarkoituksena on yksinkertaistaa Espanjan ja Ranskan välisen maanalaisen sähkölinjan rakennustöihin liittyvän arvonlisäveron kantamista, minkä vuoksi sillä on myönteisiä taloudellisia vaikutuksia.Vaikutukset ovat joka tapauksessa vähäiset poikkeuksen soveltamisalan kapeuden vuoksi.3. EHDOTUKSEN OIKEUDELLINEN SISÄLTÖEhdotetun toimen lyhyt kuvausLuvan antaminen Espanjalle ja Ranskalle poiketa arvonlisäveron alueellisesta soveltamisesta niiden alueiden välisen maanalaisen sähkölinjan rakennustöiden osalta.OikeusperustaAlv-direktiivin 395 artikla.ToissijaisuusperiaateJäsenvaltion, joka haluaa ottaa käyttöön alv-direktiivistä poikkeavia toimenpiteitä, on direktiivin 395 artiklan mukaan saatava siihen neuvoston lupa, joka annetaan neuvoston päätöksenä. Näin ollen ehdotus on toissijaisuusperiaatteen mukainen.SuhteellisuusperiaateEhdotus on suhteellisuusperiaatteen mukainen seuraavista syistä.Päätös koskee jäsenvaltioille niiden omasta pyynnöstä annettavaa lupaa, eikä siihen liity velvollisuuksia.Koska poikkeuksen soveltamisala on hyvin suppea, erityistoimenpide on tavoitteeseensa nähden oikeasuhteinen.Sääntelytavan valintaArvonlisäverodirektiivin 395 artiklan nojalla neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on parhaiten soveltuva sääntelytapa myös siitä syystä, että se voidaan osoittaa yksittäisille jäsenvaltioille.4. TALOUSARVIOVAIKUTUKSETEhdotuksella ei ole vaikutuksia yhteisön talousarvioon.5. LisätiedotPäätöksen voimassaolo päättyy, kun Santa Llogian (Espanja) ja Baixas’n (Ranska) välisen maanalaisen sähkölinjan rakennustyöt on saatu päätökseen.2011/0424 (NLE)EhdotusNEUVOSTON TÄYTÄNTÖÖNPANOPÄÄTÖSluvan antamisesta Espanjalle ja Ranskalle ottaa käyttöön yhteisestä arvonlisäverojärjestelmästä annetun direktiivin 2006/112/EY 5 artiklasta poikkeava erityistoimenpideEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan,ottaa huomioon Euroopan komission ehdotuksen,sekä katsoo seuraavaa:1.  Espanja pyysi komission 5 päivänä syyskuuta 2011 vastaanottamalla kirjeellä ja Ranska komission 13 päivänä syyskuuta 2011 vastaanottamalla kirjeellä lupaa ottaa käyttöön direktiivin 2006/112/EY säännöksistä poikkeava erityistoimenpide, joka koskee maanalaisen sähkölinjan rakentamista näiden valtioiden sähköverkkojen välille.2.  Komissio ilmoitti muille jäsenvaltioille Espanjan ja Ranskan pyynnöistä 25 päivänä lokakuuta 2011 päivätyillä kirjeillä. Komissio ilmoitti Espanjalle ja Ranskalle 27 päivänä lokakuuta 2011 päivätyillä kirjeillä saaneensa kaikki pyyntöjen arviointia varten tarpeellisina pitämänsä tiedot.3.  Espanjan ja Ranskan välillä allekirjoitettiin 27 päivänä kesäkuuta 2008 sopimus maanalaisen sähkölinjan rakentamisesta Espanjassa sijaitsevan Santa Llogian ja Ranskassa sijaitsevan Baixas’n välille.4.  Toimenpiteen mukaisesti 50 prosenttia maanalaisesta sähkölinjasta katsotaan sijaitsevan Espanjassa ja 50 prosenttia Ranskassa, kun kyseessä ovat sen rakennustöihin tarkoitetut tavaraluovutukset, palvelusuoritukset, tavaroiden yhteisöhankinnat ja tavaroiden tuonti.5.  Jos toimenpidettä ei otettaisi käyttöön, olisi alueperiaatetta noudattaen tarpeen varmistaa, onko kunkin toimituksen verotuspaikka Espanja vai Ranska.6.  Toimenpiteen tarkoituksena on näin ollen yksinkertaistaa maanalaisen sähkölinjan rakennustöitä koskevaa arvonlisäverojen kantamisessa noudatettavaa menettelyä.7.  Poikkeus ei vaikuta kielteisesti arvonlisäverosta kertyviin unionin omiin varoihin,ON HYVÄKSYNYT TÄMÄN PÄÄTÖKSEN:1 artiklaPoiketen siitä, mitä direktiivin 2006/112/EY 5 artiklassa säädetään, Espanjalle ja Ranskalle annetaan lupa katsoa, että Espanjassa sijaitsevan Santa Llogian ja Ranskassa sijaitsevan Baixas’n välisestä maanalaisesta sähkölinjasta sijaitsee 50 prosenttia Espanjan alueella ja 50 prosenttia Ranskan alueella, kun kyseessä ovat sen rakennustöihin tarkoitetut tavaraluovutukset, palvelusuoritukset, tavaroiden yhteisöhankinnat ja tavaroiden tuonti.2 artiklaTämä päätös on osoitettu Espanjan kuningaskunnalle ja Ranskan tasavallalle.Tehty BrysselissäNeuvoston puolestaPuheenjohtaja [1] EUVL L 347, 11.12.2006, s. 1.